                                                                         Ηράκλειο 18 Ιουνίου 2026

Προς Πρόεδρο Περιφερειακού Συμβουλίου Κρήτης 

Θέμα: Ειδικό Χωροταξικό Σχέδιο Τουρισμού
 
Με αφορμή την πρόσφατη δημοσιοποίηση από την κυβέρνηση του Ειδικού Χωροταξικού σχεδίου Τουρισμού, που έχει προκαλέσει σωρεία αντιδράσεων και από τους Τουριστικούς φορείς αλλά και από φορείς της Τοπικής Αυτοδιοίκησης A' βαθμού, θα ήθελα το θέμα να συζητηθεί στην προγραμματισμένη συνεδρίαση λογοδοσίας του Περιφερειακού Συμβουλίου Κρήτης την Πέμπτη 25 Ιουνίου 2026 και να μας απαντήσει η Περιφερειακή διοίκηση Κρήτης:

Α. Συμφωνεί με το προτεινόμενο Χωροταξικό σχέδιο Τουρισμού στην Περιφέρεια μας;

Β. Αν διαφωνεί. Σε ποιες ενέργειες έχει προχωρήσει εκφράζοντας την αντίδραση της και πώς αποτυπώνεται αυτό;
 
Γ. Έχει συμμετάσχει με προτάσεις την περίοδο που ήταν ανοικτή από τα συναρμόδια  Υπουργεία  η πλατφόρμα δημόσιας διαβούλευσης του συγκεκριμένου χωροταξικού σχεδίου;
 
Δ. Έχει έρθει σε επαφή με Τουριστικούς φορείς και με Δημάρχους που αντιδρούν, στη λογική δημιουργίας ενός κοινού πλαισίου προτάσεων και διεκδίκησης ώστε να συμπεριληφθούν αυτές στο Χωροταξικό σχέδιο πριν την ψήφιση του;

